काठमाडौं — उपत्यकामा ६ सय ६७ किमि सडक विस्तार गर्ने लक्ष्य राखिएको भए पनि हालसम्मको प्रगति केवल ५० प्रतिशतको हाराहारीमा मात्रै छ।
हालसम्म ३ सय ५० किमि सडक मात्रै विस्तार भएको काठमाडौं उपत्यका विकास प्राधिकरणका आयुक्त भाइकाजी तिवारीले बताए।
यस्तै आव २०७३/७४ आवमा नै विस्तार हुनुपर्ने १३० किमि सडक समेत स्थानीयवासीको अवरोध, अदालतको ‘स्टे अर्डर’ लगायतका कारणबाट रोकिएको छ। रोकिएको सडक विस्तारलाई अगाडि बढाउने र २६ किमि चालु आवमा विस्तार गर्ने सरकारको तयारी रहेको उनको भनाइ छ। काठमाडौं उपत्यकामा सडक विस्तारका लागि हालसम्म दुई अर्ब ९४ करोड १६ लाख १३ हजार खर्च भएको छ।
सहरी विकास मन्त्री प्रभु साहले सडक विस्तार कार्यमा भइरहेको ढिलाइलाई कम गर्दै तोकिएको समयमा नै आयोजना सम्पन्न गर्न र नदी किनारका करिडोरको विकासमा आफूले विशेष कार्यसूचीमा राखेर काम सुरु गरेको बताए। मन्त्री शाहले आफू नियमित अनुगमनमाा रहेको, निर्माण व्यवसायीलाई जिम्मेवार भएर काम गर्न समेत आग्रह गरेको जनाउँदै अटेर गर्नेलाई कारबाही गरिने बताए।
काठमाडौं — सन् २०२२ सम्म बाघको संख्या २ सय ५० भन्दा बढी पुर्‍याउने संकल्प लिएको सरकारले आगामी वर्ष देशैभर वैज्ञानिक गणना गर्ने भएको छ।
वन मन्त्रालय, जैविक विविधता तथा वातावरण महाशाखा प्रमुख डा. महेश्वर ढकालले बाघ पाइने तराईका ५ वटै निकुञ्ज पर्सा, चितवन, बर्दिया, बाँके र शुक्लाफाँटा निकुञ्ज तथा आसपास जिल्लामा सन् २०१८ मा बाघ गणना गरिने बताए। नेपालमा वाग्मती नदीदेखि पश्चिमको कञ्चनपुरसम्म बाघको उपस्थिति छ।
‘बाघ पाइने देशमध्ये पनि हामी संरक्षणका हिसाबले अगाडि छौं,’ विश्व बाघ दिवसका अवसरमा शनिबार आयोजित कार्यक्रममा ढकालले भने, ‘सन् २०२२ सम्म संख्या २ सय ५० भन्दा बढी हुने हाम्रो अपेक्षा छ।’ सन् २०१३ को गणनाअनुसार पर्साबाट शुक्लाफाँटासम्म १ सय ९८ वयस्क बाघ छन्। सन् २००८ को गणनामा १ सय २१ वयस्क बाघ थिए। यसबीच संरक्षण प्रभावकारी भएकाले सबै निकुञ्जमा बाघको संख्या बढ्दो रहेको जानकार बताउँछन् ।
वन विभागका महानिर्देशक कृष्णप्रसाद आचार्यले भावी पुस्ताका लागि र प्राकृतिक बासस्थानमा सन्तुलन कायम गर्न बाघको संख्या बढाउनु अपरिहार्य भएको बताए। सरकारले सन् २०१८ मा बाघको संख्या २ सयभन्दा बढी पुग्ने प्रक्षेपण गरेको छ भने सन् २०२२ सम्म २५० भन्दा बढी पुग्ने लक्ष्यअनुसार काम गरिरहेको छ। ‘अहिलेको हिसाबले संख्या विस्तार राम्रो देखिन्छ,’ निकुञ्ज विभागको समेत नेतृत्व गरिसकेका आचार्यले थपे, ‘अन्तर्राष्ट्रियस्तरमा गरिएको प्रतिबद्धता पूरा हुनेमा हामी आशावादी छौं।’
सन् २०१३ मा भारत र नेपालतिरका संरक्षित क्षेत्रमा एकै पटक एउटै प्रविधिबाट बाघको गणना गरिएको थियो। सन् २०१८ र २०२२ मा पनि दुवैतिर एकै पटक क्यामरा ट्रयाप प्रविधिबाट बाघ गणना गरिनेछ। बाघ रहेको क्षेत्रलाई ग्रिड बनाएर हिँड्ने सम्भावित बाटोमा स्वचालित क्यामरा राखी तस्बिर कैद गर्ने त्यसैको विश्लेषणबाट विशेषज्ञहरूले आधिकारिक संख्या निकाल्नेछन् ।
०६२/६३ को जनआन्दोलनपछि नेपालमा लोकतान्त्रिक गणतन्त्र संस्थागत भएसँगै विभिन्न बाधा र अड्चन छिचोल्दै २०७२ असोज ३ गते नेपालले राष्ट्रको मूल कानूनको रुपमा नेपालको संविधान-२०७२ जारी...
सरकार र तत्कालीन नेकपा माओवादीबीच विस्तृत शान्ति सम्झौता भएको १२ वर्ष पुरा भएको छ । १२ वर्षमा के भयो ? के भएन ? समीक्षा गर्ने बेला भएको छ ।...
एउटै विश्वविद्यालय हुनु, देशैभरि आंगिक र आबद्ध क्याम्पस विस्तार हुनु र निजी क्षेत्रबाट नयाँ विश्वविद्यालय स्थापना सहज नहुनुले लथालिंग हुँदाहुँदै पनि त्रिवि र्‍यांकिङमा अगाडि देखिएको...
वैदेशिक रोजगारबाट फर्किएका युवामा उन्नत र आधुनिक कृषितिर चाख पाइएको छ । तर कुन क्षेत्रमा लगानी गर्दा फाइदा हुन्छ भन्ने जानकारी छैन । कृषिमा ६३ प्रतिशत नेपाली आबद्ध...
शान्ति तथा पुन:स्थापना मन्त्रालयले २०६५ सालमा सत्यनिरुपण तथा मेलमिलाप आयोग र बेपत्ता छानबिन आयोग सम्बन्धी ऐनको मस्यौदा र्‍याडिसन होटलमा कार्यक्रम गरेर सार्वजनिक गर्‍यो । प्रत्यक्ष सरोकारवाला...
देश कति सभ्य छ जान्न शिक्षालय हेर्नु, घर कति सफा हो बुझ्न शौचालय छिर्नु । त्यस्तो भन्ने गरिन्छ तर हाम्रा प्राय: घरमा शौचालय कम प्राथमिकतामा पर्छ । खेर गएको...
रुसी शासक जार राजधानी पेट्रोग्राडका सडकमा बग्गी चढेर आउँदाखेरिको ढाँचा हुन्थ्यो– राणाकालमा सहर–बजारतिर प्रधानमन्त्रीको सवारी चलाइँदा । सरदार भीमबहादुर पाण्डेका अनुसार राजा र महाराजा भनिने प्रधानमन्त्री...
मैले केही वर्ष पहिले ‘किन मर्छन् कम्युनिस्ट पार्टीहरू ?’ शीर्षकमा कान्तिपुर दैनिकमा एउटा लेख लेखेको थिएँ । त्यो तत्कालीन नेकपा माओवादीमा गहिरिँदै गरेका सङ्कटका सैद्धान्तिक र साङ्गठनिक...
यो वेबसाइट कान्तिपुर राष्ट्रिय दैनिकको आधिकारिक न्युज पोर्टल हो । नेपाली भाषाको यो पोर्टलले समाचार, विचार, मनोरञ्जन, खेल, विश्व, सूचना प्रविधि, भिडियो तथा जीवनका विभिन्न आयामका समाचार र विश्लेषणलाई समेट्छ। पूरा पढ्नुहोस् »